[{"text_idx": "#000004", "text": "Erakonna lippu tuleb ko\u0303rgel hoida ka siis, kui reiting u\u0308ha langeb. Pildil Isamaa volikogu 14. septembril. Autor/allikas: Siim Lo\u0303vi /ERR"}, {"text_idx": "#000005", "text": "Neljapa\u0308eval teatas rahandusminister Toomas To\u0303niste, et erakonna Isamaa kehva kolmeprotsendilise reitingu taga vo\u0303ib olla hiljutine nimevahetus, mis pole valijatele veel kohale jo\u0303udnud. Ajakirjanik Madis Hindre uuris, millega on endine IRL, nu\u0308u\u0308dne Isamaa pu\u0308u\u0308dnud selgitada erakonna toetuse aastatepikkust langust. Po\u0303hjustest juba puudu ei tule."}, {"text_idx": "#000006", "text": "2015. aasta valimiso\u0308o\u0308 polnud veel la\u0308bigi, kui juba hakati Isamaa ja Res Publica Liidult ku\u0308sima, kuidas neil ku\u0308ll nii halvasti la\u0308ks. 14 kohta riigikogus senise 23 asemel oli erakonna jaoks po\u0303rumine. Ja nii to\u0303des IRL-i toonane esimees Urmas Reinsalu, et on valmis kesise valimistulemuse eest vastutama."}, {"text_idx": "#000007", "text": "2015 ma\u0308rts, reiting 13 protsenti, Urmas Reinsalu kommentaar: \"Ma arvan, et see, et me adresseerisime keskselt selles valimiskampaanias majandusku\u0308simusi ja toimetulekuku\u0308simusi, see ei olnud kindlasti vale. See, mida me kampaanias reklaami mo\u0303ttes edasi andsime, kas see o\u0303nnestus vo\u0303i mitte, see on nu\u0308u\u0308d arutelu koht ja kindlasti siin tagantja\u0308rgi vaadates alati oleks vo\u0303inud mingeid ro\u0303huasetusi mujale asetada.\""}, {"text_idx": "#000008", "text": "Valimistel IRL-i nimekirjas kandideerinud ajakirjanik Kalle Muuli oli konkreetsem ja u\u0308tles, et va\u0308hemalt osalt oli probleem erakonna usutavuses. \"Kui pannakse Maire Aunaste nimekirjas viiendale kohale, siis kas usutakse, et temast saab to\u0303eline erakonna tipp vo\u0303i pigem, et ta toob palju ha\u0308a\u0308li,\" ra\u0308a\u0308kis Muuli Kuku raadiole."}, {"text_idx": "#000009", "text": "Aga muidugi u\u0308tlesid toona ko\u0303ik, et ku\u0308ll hakkab paremaks minema. Tegelikult la\u0308ks edasi ainult halvemaks. Samas ku\u0308simus, miks reitingud langevad, pole senini vastuseta ja\u0308a\u0308nud ja ka tulevik paistab va\u0308hemalt erakonda allesja\u0308a\u0308nute silmis igavesti sinine."}, {"text_idx": "#000010", "text": "2015. aasta maikuus, kui IRL-i reiting oli veel u\u0308heksa protsenti, vaatas ko\u0303ige lootusrikkamalt tulevikku Margus Tsahkna. Ta u\u0308tles, et erakonna suurimaks probleemiks on loo puudumine, aga kui tema saab esimeheks, ootavad erakonda ees suured muutused. Kui suured need muutused olid, pole kindel, aga oktoobriks la\u0308ksid EKRE toetusnumbrid IRL-ist mo\u0308o\u0308da. Erakonna toonane aseesimees Marko Mihkelson sa\u0308ilitas siiski optimistmi."}, {"text_idx": "#000012", "text": "Ja\u0308rgmise poole aastaga kukkus erakonna reiting veel pisut madalamale ehk seitsmele protsendile ja Margus Tsahkna teatas IRL-i volikogul, et erakonnal on selja taga va\u0308ga edukas aasta."}, {"text_idx": "#000013", "text": "2016 aprill, reiting 7 protsenti, Margus Tsahkna kommentaar: \"Praegu ongi va\u0308ga raske selliste tegusate teemadega pilti saada, aga selle u\u0308le ei tasu muretseda, sest valitsuse otsused on langenud, need hakkavad reaalselt inimeste elu mo\u0303jutama ja siis po\u0308o\u0308ratakse ta\u0308helepanu ka sellele, kes nende otsuste taga on.\""}, {"text_idx": "#000014", "text": "Veel kuu aega hiljem, 2016. aasta maikuus ei ulatunud IRL-i toetus enam u\u0308le valimisku\u0308nnise ning Margus Tsahkna u\u0308tles, et asi on Turu-uuringute Aktsiaseltsi la\u0308biviidud uuringus."}, {"text_idx": "#000015", "text": "2016 mai, reiting 4 protsenti, Margus Tsahkna kommentaar: \"Ma arvan, et see uuring on jama. Ma na\u0308en ju oma silmaga, mis u\u0308mberringi toimub. Meil ei ole olnud paremaid otsuseid ja paremat tegutsemisperioodi, kui viimase paari kuu jooksul. Meie teod, meie so\u0303nad na\u0308itavad, et me oleme valitsuses va\u0308ga aktiivsed, me oleme va\u0308ga palju saavutanud ja eks tuleb rohkem nendest asjadest ra\u0308a\u0308kida.\""}, {"text_idx": "#000016", "text": "Ja siis toimus muutus ning kehvad toetajanumbrid said uue, ligi aasta jagu korduva po\u0303hjuse. Ehk juunis to\u0303des IRL-i eestseisuse liige Mart Nutt, et erakond ei ra\u0308a\u0308gi piisavalt oma po\u0303hiva\u0308a\u0308rtustest. \"Eesti riiklus ja meie riigi po\u0303hialused. Need on ju asjad, mida IRL on kogu aeg u\u0308les ehitanud ja milles meil on va\u0308ga tugev kompetents ja millest me ei ole eelmistel ega ka u\u0308leeelmistel valimistel ra\u0308a\u0308kinud,\" u\u0308tles Nutt ERR-i uudisteportaalile. Ehkki Nutt u\u0308tles toona, et Tsahkna on va\u0308ga asjakohane juht, ja\u0308i po\u0303hiva\u0308a\u0308rtustest kaugenemine ko\u0303lama ja sai Tsahkna kriitikute u\u0308heks olulisemaks lo\u0308o\u0308klauseks."}, {"text_idx": "#000017", "text": "Ja\u0308rgmiste kuude jooksul juhtus palju. Valiti presidenti, vahetus peaministripartei, aga IRL-i reiting ko\u0303ikus endiselt viie ja u\u0308heksa vahel. Kuni 2017. aasta maikuus kukkus see taas alla valimisku\u0308nnise. Ja kuna parasjagu otsis erakond endale uut esimeest, leiti po\u0303hjuseid palju. Erakonna peasekreta\u0308r Priit Sibul u\u0308tles, et po\u0303hjus on kehvas selgitamises ehk valijad ei saa aru, miks ikkagi Keskerakonnaga valitsusse mindi."}, {"text_idx": "#000018", "text": "2017 mai, reiting 4, Priit Sibula kommentaar: \"Me ei ole olnud piisavalt selgeso\u0303nalised, et o\u0308elda, et need on olnud kompromissid. Kompromissid selleks, et Eestis sa\u0308iliks see eestimeelsus, et me saaksime toetada peresid, eesti keelt ja kultuuri. Et see on see po\u0303hjus, miks me oleme selles koalitsioonis."}, {"text_idx": "#000019", "text": "IRL-i aseesimees Siim Kiisler aga uskus, et erakonna so\u0303numites on uute konkurentidega vo\u0303rreldes liiga va\u0308he ro\u0303o\u0303mu."}, {"text_idx": "#000022", "text": "2017 mai, reiting 4, Helir-Valdor Seederi kommentaar: \"Mida me kavatseme teha? Loomulikult ko\u0303igepealt po\u0308o\u0308rduda oma po\u0303hikirjalise maailmavaate juurde, mis on rahvuslik-konservatiivne poliitika. Ja ma arvan, et me oleme viimastel aastatel sellest liiga palju kaugenenud. See on kindlasti ko\u0303ige olulisem samm.\""}, {"text_idx": "#000023", "text": "Nende so\u0303nade ja\u0308rel saabus Eestimaale suvi, aga erakonna reiting ei kasvanud. Selle asemel hakkas mitmest omavalitsusest kostuma, et IRL-i liikmed plaanivad kohalike omavalitsuste valimistele minna mitte IRL-i, vaid hoopis mo\u0303ne valimisliidu ridades. Optimism siiski ei kadunud. Juhan Parts u\u0308tles augustis, et vaadata tuleb tulevikku ja Raivo Aeg to\u0303des, et vead tehti minevikus."}, {"text_idx": "#000024", "text": "2017 august, reiting 5, Raivo Aegi kommentaar: \"Ma arvan, et see protsess algas eelmiste riigikogu valimistega, kui meie valimisprogramm meie pu\u0308sivalijale ja\u0308i arusaamatuks ja segaseks. Kaldusime liiga a\u0308ra sotsiaalsete probleemide lahendamisele, selle asemel, et tegeleda edasi IRL-i po\u0303hiagendaga. Lisaks sellele kindlasti erakonnasisesed arusaamatused ja vo\u0303imupusklemine. Erakonna esimehed on siin segaseid so\u0303numeid andnud.\""}, {"text_idx": "#000025", "text": "Oktoobris toimunud kohalike omavalitsuste valimisteks o\u0303nnestus erakonnal oma ridu pisut koondada ja Eesti peale kokku sai erakond kaheksa protsenti ha\u0308a\u0308ltest. Erakonna reitingust ra\u0308a\u0308kis la\u0308hemalt taas 2018. jaanuaris Kaia Iva, kes to\u0303des valitsuse pressikonverentsil, et temale meeldiks viiest protsendist suurem reiting. Erakonna esimees Helir-Valdor Seeder aga uskus, et erakonna toetust toob alla na\u0308iteks see, et inimesed ei saa veel aru, mida head toob neile uus tulumaksuseadus. Ehk sisuliselt kasutas samasugust po\u0303hjendust nagu kaks aastat varem Margus Tsahkna."}, {"text_idx": "#000026", "text": "2018 jaanuar, reiting 5, Helir-Valdor Seederi kommentaar: \"Rohkem on mo\u0303jutanud seda ikka see, mis on toimunud meil siin maksude u\u0308mber. Kogu see aktsiisipoliitika ja loomulikult ka see tulumaksureform, mille tegelikud positiivsed mo\u0303jud paljude inimesteni ei ole jo\u0303udnud. Ja kus opositsioon on meedias seda va\u0308ga jo\u0303uliselt kajastanud ja toonud esile just neid negatiivseid pooli, mis on reformiga kaasnenud.\""}, {"text_idx": "#000027", "text": "Kas muudatuste positiivne pool inimesteni jo\u0303udis, pole kindel aga IRLi toetusnumbrit see igatahes ei kosutanud. Selle aasta aprilliks oli erakonna reiting taas neli protsenti ehk alla valimisku\u0308nnise. Seederilt ku\u0308siti juba \"Aktuaalses kaameras\", kas IRL 2019. aasta valimistel ikka parlamenti saab (u\u0308tles, et saab) ning erakonna peasekreta\u0308r Priit Sibul u\u0308tles, et kuna ollakse vasakpoolses valitsuses, siis ongi valijale raske oma parempoolseid so\u0303numeid viia."}, {"text_idx": "#000028", "text": "2018 aprill, reiting 4 protsenti, Priit Sibula kommentaar: \"Erakonna sees oli maailmavaateliste po\u0303hialuste arutelu, mis lo\u0303puks kiidetakse heaks teisel juunil toimuval erakonna u\u0308ldkogul. Ja ma loodan, et sealt peale saavad meie so\u0303numid ja arusaamad olema selged.\""}, {"text_idx": "#000029", "text": "Lisaks maailmavaatelistele po\u0303hialustele pani erakond endale teisel juunil ka uue nime ja erakonna esimees ja\u0308tkas oma tavapa\u0308rase optimismiga."}, {"text_idx": "#000030", "text": "2018 juuni, reiting 5, Helir-Valdor Seederi kommentaar: \"Inimestel tuleb anda aega veendumaks, et need po\u0303himo\u0303tted, mis me oleme va\u0308lja hu\u0308u\u0308dnud, mis me oleme kinnitanud, et me nendest ka la\u0308htume ja neid pu\u0308u\u0308ame ellu viia. Kui see veendumus inimesteni jo\u0303uab, siis tekib ka tahe ja soov meid toetada ja ku\u0308llap siis ka kasvab meie liikmeskond.\""}, {"text_idx": "#000031", "text": "Nende so\u0303nade ja\u0308rel saabus Eestimaale u\u0308ks soojemaid suvesid, aga erakonna reiting ja\u0308i ikkagi kiduma. Augustis, pool aastat enne riigikogu valimisi, u\u0308tles Priit Sibul, et po\u0303hjus on kampaanias, mida erakond Isamaa pole veel lihtsalt alustanud."}, {"text_idx": "#000032", "text": "2018 august, reiting 5, Priit Sibula kommentaar: \"Me ei ole jo\u0303udnud ka veel oma valimisso\u0303numite ja ideedega va\u0308lja tulla, mis o\u0303ige pea tulevad. Ja ma olen veendunud, et ju siis ka muist valijaid meid taaskord u\u0308les leiab.\""}, {"text_idx": "#000033", "text": "Kui Sibula prognoosi uskuda, siis tasub erakonnal Isamaa oma lubadused kiiresti lauale panna, sest neljapa\u0308eval ERR-is avaldatud reitingud olid neile ilmselt ajaloo ko\u0303ige kehvemad. Samas erakonnaliikmete usku paremasse homsesse see ko\u0303ikuma ei lo\u0308o\u0308nud ja nii leidiski Toomas To\u0303niste loogilise po\u0303hjenduse."}, {"text_idx": "#000034", "text": "2018 september, reiting 3, Toomas To\u0303niste kommentaar: \"Minu jaoks on vo\u0303ib-olla va\u0308ike selgitus see, et ta\u0308na veel va\u0308ga paljud ei teagi, et Isamaa on IRL-i ja\u0308rglane. Nad vo\u0303ib-olla ei oskagi siin seost leida. Et ega siin ju pole va\u0308ga palju kampaaniat selle poole pealt ka olnud, et seda laiemale u\u0308ldsusele kommunikeerida.\""}, {"text_idx": "#000035", "text": "Valimistele minejate unistuste ja\u0308rgi vo\u0303iks riigikogus olla 170 kohta"}, {"text_idx": "#000037", "text": "Juhan Kivira\u0308hk: riigikogu valimistel on ko\u0303ik veel lahtine"}, {"text_idx": "#000039", "text": "Seeder: me pole kaasa la\u0308inud sotsiaalsete hu\u0308vede enampakkumisega"}, {"text_idx": "#000041", "text": "Kivira\u0308hk: Keskerakond on Eesti poliitikataeva Po\u0303hjanael"}, {"text_idx": "#000042", "text": "Uuring: hetkeseisuga pa\u0308a\u0308seks riigikogusse vaid neli parteid"}, {"text_idx": "#000044", "text": "Keda praegustest saadikutest kindlasti uues riigikogus ei na\u0308e?"}, {"text_idx": "#000045", "text": "Isamaa valimistel tahtliku vastandumise teed ei la\u0308he"}, {"text_idx": "#000046", "text": "Ta\u0308nak kasvatas pa\u0308eva lo\u0303puks edu pea minutile"}, {"text_idx": "#000049", "text": "Ajutine meede USA valitsuse to\u0308o\u0308s hoidmiseks la\u0308bis vo\u0303tmeha\u0308a\u0308letuse"}, {"text_idx": "#000050", "text": "Venemaa ru\u0308ndas Ukrainat 40 Shahedi drooniga"}, {"text_idx": "#000051", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000052", "text": "Saalihokikoondise abikapten: meile ei ole tulnud infot liidu poolt, et raha oleks koos"}, {"text_idx": "#000053", "text": "TalTech alistas lo\u0303pusekundite viskest Riia VEF-i"}, {"text_idx": "#000054", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000055", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000059", "text": "Yasmyn varalahkunud isast: kahjuks ei jo\u0303udnud temaga pa\u0308riselus muusikat teha"}, {"text_idx": "#000060", "text": "Kaupmehed prognoosivad ko\u0303ige keerulisemat perioodi tuleva aasta alguses"}, {"text_idx": "#000075", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000076", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000078", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000080", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000081", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]